Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

UPDATE 22:00 Irina Begu nu a auzit vreo remarcă rasistă în timpul meciului câştigat în faţa sportivei din Franţa Caroline Garcia. Bucureşteanca a postat pe pagina personală de facebook un mesaj prin care şi-a făcut cunoscut punctul de vedere (DETALII AICI).

UPDATE 18:00 Adrian Cruciat, antrenorul Irinei Begu, a infirmat informaţiile apărute pe reţelele de socializare şi în presa străină, conform cărora eleva sa ar fi fost jignită de Caroline Garcia. "99% nu este real", a fost comentariul dat de tehnicia pentru Digi Sport (DETALII AICI).

Meciul câștigat de Irina Begu în 3 seturi la Charleston în fața Carolinei Garcia, scor 6-4, 2-6, 7-6 (3) ar fi fost marcat de un incident extrem de neplăcut, cu sportiva din România "victimă" a limbajului "colorat" al jucătoarei din Franța, informează un blog portughez, care citează tennisforum.com.

Garcia (22 de ani, locul 44 WTA) ar fi numit-o "țigancă" pe Begu (25 de ani, locul 34 WTA), chiar în timpul jocului, scorul de 5-5 în setul decisiv. A vorbit în direcția staff-ului său, dar spusele i-au fost captate pe microfoanele de fond.

"Pierd cu brio în fața acestei țigănci nenorocite, o să vezi" ("Je vais reussir a perdre contre cette connasse de gitane tu vas voir" / "I successfully lose against this gypsy bitch, you'll see"), ar fi spus Caroline Garcia, iar vorbele sale au fost descifrate de mai multe publicații, printre care tennisforum.com, bolamarela.pt sau chiar de fanii care au comentat pe diverse site-uri, după ce au auzit-o.

Ulterior, postarea iniţială, care relata limbajul sportivei din Franţa, a fost ştearsă de pe tennisforum.com. Caroline Garcia nu a avut nicio reacţie vizavi de acest presupus incident.

Gestul jucătoarei din Franța seamănă cu unul comis de Nick Kyrgios în vara trecută, în timpul unui meci contra lui Stanislas Wawrinka. Pentru acel gest, australianul a primit din partea ATP o suspendare de 28 de zile şi o amendă de 25.000 de dolari.

Turneul WTA de la Charleston (Carolina de Sud) este transmis ÎN DIRECT și ÎN EXCLUSIVITATE pe Digi Sport 2.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

VIDEO Irina Begu - Caroline Garcia 6-4, 2-6, 7-6 (3)

Etichete:

,

,

,